Tramvaju satiksme Daugavpilī

Tramvaju satiksme Daugavpilī ir viens no sabiedriskā transporta veidiem Daugavpils pilsētā, Latvijā. To ar tramvajiem nodrošina AS "Daugavpils satiksme", bet līdz  to nodrošināja AS "Tramvaju uzņēmums" (zināms arī kā "Daugavpils Tramvaju uzņēmums"). Tramvaju satiksme tiek nodrošināta pa 5 maršrutiem, kuru kopgarums ir 33 km. AS "Daugavpils satiksme" rīcībā ir 39 tramvaju pasažieru vagoni + 5 dienesta vagoni, regulārā ekspluatācijā atrodas 38 pasažieru vagoni. Daugavpilī ir 2 tramvaju depo, viens - Jātnieku ielā (reizē tas ir arī g/p "Butļerova iela" 1. un 2. maršrutam), kur mūsdienās bāzēta lielākā daļa vagonu, bet otrs — 18. novembra ielā. Tramvaja sliežu platums ir 1524 mm.

No 2022. gada 1. jūlija braukšanas maksa Daugavpils tramvajos bija 70 eirocenti, biļetes pārdod konduktori. Pirms tam viena brauciena maksa bija 0,50 EUR darbdienās un sestdienās, bet svētdienās un svētku dienās — 0,21 EUR.

No 2024. gada 1. marta braukšanas maksa Daugavpils tramvajos ir 1 eiro visās dienās, biļetes pagaidām turpina pārdot konduktori, bet pilsētas administrācija cenšas pāriet uz elektroniskās pasažieru uzskaites sistēmu.

 Vēsture 
Sabiedriskā transporta kustība Daugavpilī jau bija nepieciešama 19. gadsimta beigās. Jau no 1895. gada tika vestas sarunas par tramvaja sistēmas būvniecību. 1898. gada sākumā pilsētas dome izveidoja īpašu sagatavošanas komisiju, kurai uzdeva izskatīt projektus, saņemtus no dažādām firmām, kuras vēlējās piedalīties pilsētā pirmās elektrostacijas un elektriskā tramvaja līnijas būvniecībā. Elektrību bija paredzēts izmantot ne tikai tramvaja vajadzībām, bet arī pilsētas elektriskajam apgaismojumam, kā arī tehniskiem un rūpnieciskiem mērķiem.

Pilsētas valde bija paredzējusi elektrostacijas un elektriskā tramvaja ierīkošanu un ekspluatāciju pēc koncesijas līguma vienai juridiskai personai uz 40 gadiem. Par iespējamiem ienākumiem par tramvaju kustības pakalpojumu sniegšanu pilsēta nebija atbildīga. Uzņēmējs varēja izvēlēties jebkuru maršrutu tramvaja sliežu izbūvei, taču ar nosacījumu, lai ar dzelzceļu tiktu savienota Rīgas stacija, katedrāle, pasta un telegrāfa kantoris, Grīvas pārceltuve, reālskola, sieviešu ģimnāzija un Zaksa fabrika. Uzņēmējam bija jāuzbūvē pārvads pār Rīga-Orla dzelzceļu. Aptuvenās pārvada izbūves izmaksas tika aprēķinātas 100 000 rubļu. 

1898. gada 22. martā Dvinskas pilsētas valdei piederēja vienas Berlīnes firmas tramvaja satiksmes projekts. Berlīnes firma savā piedāvājumā bija izvirzījusi pilsētai virkni nosacījumu. Svarīgākais no tiem bija tas, ka pilsēta uz sava rēķina būvēs pārvadu. Pēc tam īpaša sagatavošanas komisija izstrādāja nosacījumu projektu par elektriskā apgaismojuma un tramvaja ierīkošanu, kas sastāvēja no 40 paragrāfiem. 1898. gada 8. aprīlī tas tika nosūtīts gan pārzinātāju, gan firmu slēdzienam. 

Dzelzceļu projektēja vienā ceļā, 1 metru platu ar pēc projekta nepieciešamajiem izbraukumiem. Uzņēmējs apņēmās uzturēt kārtībā viņa lietošanā piešķirto tramvaja sliežu ceļa joslu, kura bija paredzēta gan pasažieru, gan kravas satiksmei. Maksa par braukšanu pa līnijām tika noteikta 5 un 3 kapeikas, skolēniem 3 kapeikas. Pilsēta varēja izpirkt uzņēmumu pēc 20 gadiem, bet pēc tam šīs tiesības tika piešķirtas izmantot pēc vienas no nākamajām piecu gadu kapitalizācijas beigām no 5%, un visbeidzot, koncesijas termiņam beidzoties, visa uzņēmuma īpašums nonāca pilsētas īpašumā bez atlīdzības.

1910. un 1912. gadā tika ierosināti tramvaja būvniecības projekti, bet līdzekļu trūkums un Pirmais pasaules karš plānus izjauca.

Lēmums par tramvaju sistēmas būvniecību tika pieņemts 1946. gada maijā, un jau  tika uzsākta būvniecība. Tramvaju satiksme Daugavpilī tika atklāta , tādējādi šī ir visjaunākā tramvaju sistēma Latvijā. Tramvaji kursēja maršrutā Maizes iela (tagad — g/p "Stacija") — 5. augusta iela — Sarkanarmijas iela — Liepājas iela. Sliežu kopējais garums bija 5,7 km, ekspluatācijā bija 10 "Fenikss" tipa vagoni.

1947. gada novembrī tika atklāts sliežu ceļš 2,8 km garumā no Sarkanarmijas iela pa A. Pumpura un Aglonas ielu līdz vecajai Forštatei, kur uzsāka maizes ceptuves būvniecību. Mēnesi vēlāk atklāja sliežu ceļu no tirgus līdz Cietoksnim. No 1951. gada tika uzsākta apgriešanās apļu izbūve tramvaju galapunktos.

1960. gados tika izbūvēts sliežu ceļš līdz Brāļu kapiem, kas vēlāk tika pagarināts līdz Stropu ezeram.  tika atklāts sliežu ceļš no Sarkanarmijas ielas līdz Ķīmiskās šķiedras rūpnīcai (mūsdienu galapunktam "Butļerova iela"). 1970. gados posmā no Stacijas līdz Ķīmiskās šķiedras rūpnīcai uzbūvēja otro sliežu ceļu. 1977. gadā tika uzbūvēts tramvaja loks Cietoksnī, nodrošinot tramvaju satiksmi posmā Stropi—Cietoksnis.

No 2018. līdz 2020. gadam tika būvēts 3. tramvaju maršruta pagarinājums līdz Daugavpils reģionālajai slimnīcai. No 2020. gada 5. februāra tramvaji uz/no Stropiem kursē pa šo pagarinājumu.

No 2022. gada 24. janvāra atklāts jaunais 4. tramvaju maršruts no stacijas līdz maizes kombinātam.4. maršruta tramvajs sāks kursēt 24. janvārī Nauda maršrutam tika iegūta, jo Rīgā tika apturēts t.s. "Skanstes tramvaja" projekts. Tāpat par iegūto naudu tika paredzēts savienot līniju galapunktus Stropos un Ķīmiķu ciematā un tehniski uzlabot līniju uz Cietoksni.Latvijas Radio, Daugavpils par pārdalīto «Skanstes tramvaja naudu» būvēs jaunu sliežu līniju un vienu pārbūvēs

2022. gada 29. septembrī tika paziņots, ka ar AS "Daugavpils Lokomotīvju Remonta Rūpnīca" ir noslēgts līgums par četru četrasu tramvaju vagonu piegādi par kopējo summu 7,4 miljoni eiro.
Tramvaju vagonu iegāde un izgatavošana Daugavpilī notiek sadarbībā ar Čehijas uzņēmumu Pragoimex Kohēzijas fonda atbalstītajā projektā "Videi draudzīga un integrēta mobilitāte Daugavpils pilsētā", projekta kopējās izmaksas ir  eiro, no kuriem Kohēzijas fonda līdzfinansējums —  eiro. 2023. gada oktobrī DLRR piegādāja AS "Daugavpils satiksme" pirmos divus no četriem jaunajiem tramvaju vagoniem.Daugavpils Lokomotīvju rūpnīca realizē 20 gadus vecu sapni – sāk ražot tramvajus lsm.lv 2023. gada 19. oktobrī

2024. gada 24. janvārī pabeidza tramvaju līniju izbūvi Vaiņodes ielā, savienojot Ķīmiju ar Stropiem. 3. maršruts kļuva par lokveida maršrutu, papildus tika atklāts jaunais 5. tramvaju maršruts.

 Tramvaju maršruti 
Mūsdienās Daugavpilī ir 5 tramvaju maršruti.
Nr.Sākums"Caur"Beigas 1. Butļerova iela Stacija 2. Butļerova iela Maizes kombināts 3. Cietoksnis Stropu ezers — Ķīmija  Cietoksnis  4. Maizes kombināts Stacija 5. Cietoksnis Ķīmija — Stropu ezers Cietoksnis 
1987. gadā Daugavpilī bija 4 tramvaju maršruti, eksperimentāli kursēja 3. maršruts "Stacija—Stropi" un 4. maršruts "Ķīmiskās šķiedras rūpnīca—Cietoksnis", pēc tam tie tika apvienoti atpakaļ 3. maršrutā "Stropi—Cietoksnis".

 Tramvaju depo 
Daugavpilī ir divi tramvaju depo, viens atrodas Jātnieku ielā 90 (reizē tas arī ir 1. un 2. maršruta galapunkts "Butļerova iela"), kur tiek glabāts ritošais sastāvs un tiek veikti remonti, bet otrais (vecais) depo atrodas 18. novembra ielā 183, kur notiek tramvaju remontdarbi un krāsošana.

 Tramvaju modeļi 
 Ekspluatācijā esošie tramvaju modeļi 
RažotājsModelisIzlaiduma gadsPiegādeEkspluatācijaPiegādāti vag.Ekspluatācijā vag.Papildinformācija RVR RVR-6M2 1975—1988 1975—2014 64 2 Ekspluatācijā palika tikai 2 muzeju vagoni (061, 065), tajā skaita 1 vagons-kafeinīca (065), kas ir aprīkots ar galdiņiem un ir pieejams pēc atsēvišķa pasūtījuma ČKD Tatra T3D (T3DC1/T3DC2) 1973, 1975, 1981, 1983 2002 2002—mūsdienas 12 8 (2021) Tramvaji tiek ekspluatēti 5 sastāvos pa 2 vagoniem. Tika piegādāti lietoti no Šverīnes Vācijā, kur 1992. gadā tika modernizēti par vagoniem ar apzīmējumu T3DC1/T3DC2. Pārsvarā kursē 1. maršrutā UVR KTM-5 (71-605A) 1990—1991 1990—mūsdienas 12 10  Tramvaji pārsvarā kursē 1. un 3. maršrutā KTM-8 (71-608K) 1994 1994—mūsdienas 1 0 Vagons ir pamests (neekspluatējas) no 2019. gada beigām KTM-23 (71-623-01) 2014 2014—mūsdienas 8 8 KTM-31 (71-631) 2014 2014—mūsdienas 4 3  Triju sekciju sešu asu sakabinātais vagons Transmašholding (Tveras militāri rūpnieciskais komplekss)  "City star" 2019  — mūsdienas 8 8 Tramvajus ilgstoši nevarēja nodot ekspluatācijā, jo esošais kontakttīkls nebija pielāgots pantogrāfam. Tramvaju vagoni kursē pārsvarā 1. un 2. maršrutā.Pragoimex/DLRREVO-120232023. gada 25. decembrī
— mūsdienas44Pēc vietējas preses uzskatiem šie vagoni bija saražoti vietējā DLRR
Pagaidām kursē tikai 1. maršrutā

 Ekspluatācijā bijušie tramvaju modeļi 
RažotājsModelisIzlaiduma gadsEkspluatācijaDaudzumsPapildinformācija "Fenikss" 13 Divasu vagoni UVR KTM-2  4*Divasu vagoni KTP-2  1*Divasu piekabe KTM-5M  3Atsūtīti uz izmēģinājuma laiku 1970. gados
* - precīzais vagonu skaits patlaban nav zināms.

 Attēlu galerija 

 Atsauces 

 Ārējās saites 
 "Daugavpils satiksmes" mājaslapa
 Bijusī Daugavpils tramvaju uzņēmuma mājaslapa
 Daugavpils tramvajs TransPhoto vietnē